Navolede moet dubbel bestee aan militêre uitgawes, sê Trump | Netwerk24
Deur Reuters 11 Julie 2018 21:33
Pres. Donald Trump van die VSA het Woensdag op die beraad van die Noord-Atlantiese Verdragsorganisasie (Navo) in Brussel, België, ’n beroep op lidlande gedoen om hul bydrae tot militêre uitgawes te verdubbel.
Hy het voorgestel dat lande se verdedigingsuitgawes nie net aan die verpligte 2% van hul bruto binnelandse produk (BBP) voldoen nie, maar dat hulle dit verhoog tot 4%, het Sarah Huckabee Sanders, Withuis-woordvoerder, in ’n verklaring gesê.
Navo-lede het in 2014 ooreengekom om teen 2024 minstens 2% van hul BBP op militêre gebied te bestee.
Trump wil luidens die verklaring hê dat hul bondgenote in ’n groter mate die las deel en nie net aan die minimum vereistes voldoen nie, berig die New York Times.
Ondanks sy siening het hy tog die Navo-verklaring van 23 bladsye saam met die 28 ander lede onderteken. Die verklaring het maande van onderhandeling voorafgegaan.
Verlede maand het Trump die beraad van die Groep van 7 vroeg verlaat en geweier om die verklaring daar te onderteken.
Handelsoorlog: VSA vuur nog ’n skoot af